Mislim, da sem najbolj osovražena rolkarka.
Veliko ljudi govori… grde stvari.
Toda ni mi mar, kaj govorijo.
To jemljem kot motivacijo in delam, kar hočem.
Odrasla sem v São Paulu v Braziliji.
Rolkati sem začela pri desetih.
Ko sem prvič stopila na rolko, sem se zaljubila.
Hitro sem se vsega naučila.
Že prvi dan sem začela izvajati trike.
"Ne znam se niti odrivati,
pa že delam trike."
Držala sem se za drog
in poskušala delati različne obrate…
Pri rolkanju zlahka padeš.
Ves čas padamo.
Veliko ljudi že na začetku obupa,
ker boli.
Spomnim se, ko sem prvič drvela po strmini in padla.
Praske sem imela po vsem telesu.
Pomislila sem, da je zabavno in da hočem ponoviti.
Rolkala sem s fanti. Bila sem ena od njih.
Tekmovala sem z njimi. Poskušala sem enake trike.
Bila sem edino dekle.
Sosed me je žalil,
ker sem nosila fantovska oblačila:
vrečaste hlače, čepico in povsod sem nosila rolko.
Moj oče je rolkanje sovražil.
Ni hotel, da rolkam.
Bil je strog oče.
Rekel je, da bi se morala doma učiti,
ne pa zunaj družiti s fanti.
Celo rolko mi je zlomil na pol.
Toda naslednji dan sem s prijateljevo pomočjo
dobila novo rolko.
Samo rolkati sem hotela.
Pri štirinajstih letih so me povabili v Los Angeles
na X Games.
Takrat sem se zavedala,
da sem dobra v tem.
Dobrodošli, dame in gospodje, v Los Angelesu v Kaliforniji.
Na prvem tekmovanju nisem blestela.
Vajena sem bila tekmovanj v Braziliji, kjer…
Rolkarski park je bil zelo majhen.
Na X Games pa je bilo vse dvakrat večje.
Bila sem zadnja.
To sem potrebovala.
Spremenilo je moje rolkanje.
Bila je motivacija, da se izboljšam.
Rekla sem si, da se moram izboljšati.
Leticijina prva zlata medalja,
in to na domačih tleh.
Letí! Letí! Letí! Letí!
Leticia Bufoni je dobitnica zlate medalje.
Leticia Bufoni je spet na vrhu.
Še ena zlata medalja.
Tri zlate medalje na X Games.
Bronasta in dve srebrni.
X GAMES MEDALJE – 2010 SREBRNA 2011 BRONASTA – 2012 SREBRNA
2013 ZLATA – 2013 ZLATA 2013 ZLATA – 2014 BRONASTA
Ko sem začela zmagovati na X Games,
se je vse začelo hitro dogajati.
Bilo je izjemno.
Spoznala sem profesionalne rolkarje.
In velikokrat sem bila v revijah,
kot so fitnes revije,
modne revije.
Veliko ljudi je govorilo, da ne rolkam več,
da sem postala model,
model za fitnes.
Boli, ker je bilo rolkanje vedno moja prioriteta.
To je bilo vedno na prvem mestu.
Ko so me pri ESPN Body Issue povabili k sodelovanju,
sem bila počaščena.
Sprva sem bila živčna,
ker sem vedela, da bom gola.
A sem bila ponosna na rezultat.
Veliko ljudi
ni razumelo koncepta kazanja atletskega telesa,
torej mišic, ne pa česa drugega.
Veliko ljudi je govorilo grde stvari,
da sem bila plačana za to.
Rekli so, da sem se prodala.
To se je zgodilo tik pred Street League,
pred prvo Street League.
V živo iz Chicaga.
SVETOVNO PRVENSTVO V ROLKANJU STREET LEAGUE 2015
Danes je tukaj zgodovinski dan.
Prvič v šestih letih ženske tekmujejo v Street League.
ZDAJ Z VEČ KOT 100 % ŽENSK!
Street League je bilo največje tekmovanje v rolkanju.
Preživljala sem težko obdobje v karieri
in hotela zmagati.
To je preobrat v ženskem rolkanju.
Ozrimo se na ženske, ki se bodo borile za naslov.
Veliko mojih tekmic
je govorilo, da ne rolkam več.
Na stezi smo vsi prijatelji.
Toda vedela sem,
da so one tiste, ki govorijo o meni.
Zelo sem se trudila, da bi dokazala, da se motijo.
Pred tekmovanjem sem bila živčna,
moji občutki niso bili prijetni.
A ko začnem rolkati, se vse spremeni.
Osredotočim se in ničesar ne slišim.
Blizu mene lahko vpijete, me kličete.
Lahko je ognjemet.
Jaz bom osredotočena na trike.
Zna sestaviti niz skokov, dobri posamični triki.
Zna hitro rolkati.
Obvlada prehode, ulični teren.
Steza je bila zabavna.
Na sredini je bil velik logotip SLS,
preko katerega ni nihče skočil,
ker je bila vmes velika vrzel.
Orjaški skok.
Vau. Bravo.
BUFONI 3.3 ZA 1. MESTO 4.4
Bravo.
Nisem razmišljala o vrhunski uvrstitvi.
Samo narediti sem hotela vse trike.
Lepo. Idealna vožnja.
Lep obrat za 180 stopinj.
BUFONI 15.2 ZA PRVO MESTO 1.3
Bila sem na drugem mestu in imela še tri priložnosti.
Nisem potrebovala odlične ocene, dovolj bi bila dobra ocena.
Lažji nastop bi bil dovolj za dobro oceno in prevzem prvega mesta.
Toda v mislih nisem štela točk.
Hotela sem narediti nekaj dobrega.
Pravi trik, ne samo nekaj lahkega za zmago.
Kaj bo pokazala?
Skok za 360 stopinj ji ni uspel. Rotacija ni bila dobra.
Poskusila sem za 360 stopinj. Prvič ni uspelo.
Rekla sem si, da imam še dva poskusa. Saj bo.
Tudi drugič mi ni uspelo.
Pomislila sem, da bo zdaj pa res težko.
Bila sem pod pritiskom, imela sem le še eno možnost.
Potrebuje 3.9 točke.
Videli bomo, ali bo po dveh napakah poskusila še enkrat,
ali bo naredila nekaj, kar obvlada.
Vedela sem, da mi ni treba tvegati.
Toda hotela sem.
Hotela sem narediti ta trik.
Še posebej, ker mi dvakrat ni uspelo. Zdaj mi je moralo.
Ne bom spremenila trika le zato, da mi zmaga ne uide.
Zmagati hočem kot je prav.
Mora se osredotočiti.
Običajno veš, kdaj boš pristal…
PRISTANEK % PADEC %
…in kdaj zgrešil.
Rolko sem imela pod nogami
in pomislila, da mi bo uspelo.
A takoj po pristanku sem nekoliko izgubila ravnotežje.
Ko sem se spet ujela,
sem vedela, da mi je uspelo.
Začela sem proslavljati.
Zmaga! To!
Noro.
Leticia Bufoni je prva
zmagovalka svetovnega prvenstva SLS Nike SB Super Crown.
Izjemen občutek je bil, ko mi je trik uspel.
Težko ga je opisati.
Kot pri padalstvu. Skočiti moraš, da to začutiš.
Zaradi mojih trenutnih okoliščin je bila to moja največja zmaga.
Po tem sem bila deležna veliko spoštovanja.
To so sanje.
Dva tedna sem sanjala o Street League.
Uspelo mi je.
Presrečna sem.
Bil je eden mojih najlepših trenutkov.
Zdaj razumem,
da če delaš nekaj dobro, bodo ljudje vedno grdo govorili.
A mi ni mar.
Trudila sem se dvigniti nivo rolkanja.
Zmage so pomembne,
toda rolkanje je več kot le zmagovanje.
Veliko staršev mi pravi,
da njihove hčerke rolkajo, ker so me videle na posnetkih.
To je lepo slišati, veste?
Hotela sem biti nekaj, kar mi je pred rolkanjem manjkalo.
Očetu sem hotela pokazati, da ženske lahko rolkajo,
da so lahko profesionalke.
Tega nisem imela.
Danes želim biti vzornica mladim generacijam.
Želim jim pokazati, da ni nič nemogoče.
Samo slediti moraš svoji strasti.
Vse vam lahko uspe.
Prevedla Lidija P. Černi